《题春宫倦绣两图二首 其一》
元代·陈旅

上阳宫树奏莺簧，蛱蝶罗衣逗暖香。睡思已随巫峡雨，綵丝偏与日争长。

作者简介：（1288—1343）元兴化莆田人，字众仲。幼孤，笃志于学，不以生业为务。以荐为闽海儒学官。游京师，虞集见其文，称其博学多闻。荐除国子助教。出为江浙儒学副提举。顺帝至正初，累官国子监丞卒。有《安雅堂集》。